Образец №10

ПРОЕКТ

**ДОГОВОР**

**за възлагане на обществена поръчка**

Днес, ………………. 2018 година, в гр. Благоевград, се сключи настоящият договор за възлагане на обществена поръчка, между:

1. **ЮЗУ “НЕОФИТ РИЛСКИ“ – гр. Благоевград**, ул. Иван Михайлов – 66, ЕИК № BG 000017149, представляван проф. д-р Борислав Юруков – ректор, чрез Николай Тахов – помощник-ректор, упълномощен със Заповед № 1590/30.06.2016 година, и Трендафил Мудурски – главен счетоводител, наричан накратко

**ВЪЗЛОЖИТЕЛ**, **от една страна, и**

1. **……………………**, със седалище и адрес на управление: гр. ……….., адрес за кореспонденция: ……………….., ЕИК …., представлявано от ……………. – управител и законен представител/упълномощено лице – име, длъжност, акт на който се основава представителната му власт, определен **за ИЗПЪЛНИТЕЛ** на обществена поръчка с уникален код ………….. г. за възлагане на обществена поръчка, **от друга страна**.

Страните се споразумяха за следното:

**I. ПРЕДМЕТ НА ДОГОВОРА**. **СРОКОВЕ.**

**Чл. 1.** (1) **ИЗПЪЛНИТЕЛЯТ** извършва периодични доставки на строителни материали и аксесоари в съответствие с техническото и ценово предложение по обособени позиции № ………………….**,** неразделна част от договора.

(2). Количествата, в които ще се доставят продуктите, ще се определят в зависимост от конкретните нужди на **ВЪЗЛОЖИТЕЛЯ,** с предварителни заявки, отправени до **ИЗПЪЛНИТЕЛЯ**.

(3). **ВЪЗЛОЖИТЕЛЯТ** има право да заявява количества съобразно нуждите си.

**II. ЦЕНА И НАЧИН НА ПЛАЩАНЕ**

**Чл. 2.** (1) Договорените цени за изпълнение на поръчката са определени като предложени от **ИЗПЪЛНИТЕЛЯ** единични цени за доставка по обособената позиция в съответствие с Техническата и ценова оферта, неразделна част от договора.

1. Заплащането на стойността, определена в чл. 2 от договора се извършва в срок до 30 дни от подписването на двустранен протокол за приемане на изпълнението с платежно нареждане по банковата сметка на **ИЗПЪЛНИТЕЛЯ**, срещу представена фактура-оригинал.
2. Плащането се извършва в български лева, с платежно нареждане по банкова сметка, посочена от **ИЗПЪЛНИТЕЛЯ:**

BIC: …………………………

IBAN: ………………………

БАНКА: ……………………

1. **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по предходната алинея в срок от 2 (два) дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.
2. Договорената цена е окончателна и не подлежи на актуализация за срока на настоящия договор.
3. В случай, че **ИЗПЪЛНИТЕЛЯТ** е сключил договор/договори за подизпълнение, **ВЪЗЛОЖИТЕЛЯТ** извършва окончателно плащане към него, след като бъдат представени доказателства, че **ИЗПЪЛНИТЕЛЯТ** е заплатил на подизпълнителя/подизпълнителите за изпълнените от тях работи, които са приети по реда на чл. 6, ал. 3.

**III. СРОК И МЯСТО НА ИЗПЪЛНЕНИЕ.**

**Чл. 3.** (1) Настоящият договор за обществена поръчка се сключва за срок от 12 (дванадесет) месеца, считано от датата на подписването му.

* 1. Периодичните доставки се изпълняват след заявка от Възложителя в срок от …. (…….) работни дни, считано от заявяването.
  2. Мястото на изпълнение на поръчката е в гр. Благоевград на посочен от възложителя адрес.

**IV. ПРАВА И ЗАДЪЛЖЕНИЯ НА СТРАНИТЕ**

**Чл. 4**. (1) **ВЪЗЛОЖИТЕЛЯТ** има право:

* 1. Да изисква от **ИЗПЪЛНИТЕЛЯ** да изпълнява в срок и без отклонения съответните дейности съгласно Техническата спецификация.
  2. Да извършва проверка във всеки момент от изпълнението на договора относно качество, количества, стадии на изпълнение, технически параметри, без това да пречи на оперативната дейност на **ИЗПЪЛНИТЕЛЯ**.
  3. Да прави рекламации при установяване на некачествена работа, която не е в съответствие с техническата спецификация и с техническото предложение на **ИЗПЪЛНИТЕЛЯ**.
  4. Да изисква от **ИЗПЪЛНИТЕЛЯ** да сключи и да му представи договори за подизпълнение с посочените в офертата му подизпълнители.

(2) **ВЪЗЛОЖИТЕЛЯТ** е длъжен:

* 1. Да заплати на **ИЗПЪЛНИТЕЛЯ** възнаграждение в размер, при условия и в срокове съгласно настоящия договор.
  2. **ВЪЗЛОЖИТЕЛЯТ** се задължава да не разпространява под каквато и да е форма всяка предоставена му от **ИЗПЪЛНИТЕЛЯ** информация, която има характер на търговска тайна и е изрично упомената от **ИЗПЪЛНИТЕЛЯ** като такава в представената от него оферта.

**Чл. 5.** (1) **ИЗПЪЛНИТЕЛЯТ** има право:

* 1. Да получи уговореното възнаграждение при условията и в сроковете, посочени в настоящия договор.
  2. Да иска от **ВЪЗЛОЖИТЕЛЯ** необходимото съдействие за осъществяване на работата по договора, включително предоставяне на нужната информация и документи за изпълнение на договора.

(2) **ИЗПЪЛНИТЕЛЯТ** e длъжен:

* 1. Да изпълни поръчката качествено в съответствие с предложеното в офертата му, включително техническото предложение, което е неразделна част от настоящия договор.
  2. Да осигури за своя сметка транспорта по доставката на поръчката до местоизпълнението на договора.
  3. Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.
  4. Да сключи договор/договори за подизпълнение с посочените в офертата му подизпълнители в срок до 3 дни от сключване на настоящия договор и да предостави оригинален екземпляр на **ВЪЗЛОЖИТЕЛЯ** в 3-дневен срок.

**V. ПРЕДАВАНЕ И ПРИЕМАНЕ ЗА ИЗПЪЛНЕНИЕТО**

**Чл. 6.** (1) Приемането на извършената работа по чл. 1 се извършва от определени от страна на **ВЪЗЛОЖИТЕЛЯ** и **ИЗПЪЛНИТЕЛЯ** лица.

* 1. Приемането на работата по настоящия договор се удостоверява с подписване на двустранен протокол от лицата по предходната алинея.
  2. В случай, че **ИЗПЪЛНИТЕЛЯТ** е сключил договор/договори за подизпълнение, работата на подизпълнителите се приема от **ВЪЗЛОЖИТЕЛЯ** в присъствието на **ИЗПЪЛНИТЕЛЯ** и подизпълнителя=

**VI. НЕУСТОЙКИ.**

**Чл. 7.** (1) В случай на забава на изпълнението по договора **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0,2 % за всеки просрочен ден, но не повече от 10 % (десет процента) от стойността на забавената доставка.

* 1. При неизпълнение на всяко едно от задълженията си по този договор, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 10% от стойността на заявката.
  2. **ВЪЗЛОЖИТЕЛЯТ** може да удържа суми за неустойка от фактурите за дължимите плащания.
  3. Изплащането на неустойката не лишава изправната страна от правото да търси реално изпълнение и обезщетение за претърпени вреди.

**Чл. 8.** (1) Всяка страна има право да развали договора, ако насрещната страна не изпълни задълженията си по него.

(2) При прекратяване на договора, поради виновно неизпълнение на някоя от страните по договора, виновната страна дължи неустойка в размер на 10 % (десет на сто) от оставащата за изпълнение прогнозна стойност на договора.

**VII. ПРЕКРАТЯВАНЕ НА ДОГОВОРА.**

**Чл. 9**. (1) Настоящият договор се прекратява:

1. С изтичане на срока.
2. По взаимно съгласие между страните, изразено в писмена форма.

3. При виновно неизпълнение на задълженията на една от страните по договора с 5- дневно писмено предизвестие от изправната до неизправната страна.

4. При констатирани нередности и/или конфликт на интереси – с изпращане на едностранно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ**.

5. С окончателното му изпълнение.

6. По реда на чл. 118 от Закона за обществените поръчки.

7. При настъпване на съществени промени във финансирането на обществената поръчка – предмет на договора, извън правомощията на **ВЪЗЛОЖИТЕЛЯ**, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

(2) **ВЪЗЛОЖИТЕЛЯТ** може да прекрати договора без предизвестие, когато **ИЗПЪЛНИТЕЛЯТ**:

1. Забави изпълнението на някое от задълженията си по договора с повече от 2 дни.
2. Не отстрани в разумен срок, определен от **ВЪЗЛОЖИТЕЛЯ**, констатирани недостатъци.
3. Не изпълни точно някое от задълженията си по договора.
4. Използва подизпълнител, без да е декларирал това в офертата си, или използва подизпълнител, който е различен от този, посочен в офертата му.
5. Бъде обявен в несъстоятелност или когато е в производство по несъстоятелност или ликвидация.

(3) **ВЪЗЛОЖИТЕЛЯТ** може да прекрати договора едностранно с 5-дневно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на **ИЗПЪЛНИТЕЛЯ** и одобрени от **ВЪЗЛОЖИТЕЛЯ** дейности по изпълнение на договора.

**VIII. ЗАКЛЮЧИТЕЛНИ РАЗПОРЕДБИ.**

**Чл. 10.** Изменение на сключен договор за обществена поръчка се допуска по изключение, при условията на чл. 116 от Закона за обществените поръчки.

**Чл. 11.** Всички съобщения, предизвестия и нареждания, свързани с изпълнението на този договор и разменяни между **ВЪЗЛОЖИТЕЛЯ** и **ИЗПЪЛНИТЕЛЯ,** са валидни, когато са изпратени по пощата, с обратна разписка, по факс, електронна поща или предадени чрез куриер срещу подпис на приемащата страна.

**Чл. 12.** Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**Чл. 13.** Всички спорове по този договор ще се уреждат чрез преговори между страните, а при непостигане на съгласие – ще се отнасят за решаване от компетентния съд в Република България.

**Чл. 14.** За всички неуредени в този договор въпроси се прилагат разпоредбите на действащото законодателство.

Настоящият договор се сключи в два еднообразни екземпляра – по един за всяка от страните.

Неразделна част от настоящия договор са:

1. Техническата спецификация/ предложение на участника, Приложение № ………….
2. Техническо и ценово предложение, Образец №9

**ВЪЗЛОЖИТЕЛ** **ИЗПЪЛНИТЕЛ**

**ЮЗУ «НЕОФИТ РИЛСКИ» ……………………………**

**…………………………. …………………………..**

**ПОМОЩНИК-РЕКТОР**  **УПРАВИТЕЛ**

**Николай Тахов ……………….**

**…………………………..**

**ГЛ.СЧЕТОВОДИТЕЛ**

**Трендафил Мудурски**

**Съгласувано с: …………………..**

Юрисконсулт